section_heading: Prvi album i međunarodni uspjeh
paragraph_text: Ubrzo nakon toga, Vertigo Records, ogranak izdavačke kuće Mercury Records France (UMG), potpisao je sa Stromaeom ugovor za svjetsko licenciranje. Do svibnja 2010. godine "Alors on danse" dosegao je broj jedan u Belgiji, Francuskoj, Nizozemskoj, Grčkoj, Njemačkoj, Austriji, Turskoj, Švicarskoj, Italiji, Danskoj, Rumunjskoj i Češkoj. U rujnu iste godine Stromae je surađivao s američkim reperom Kanye Westom na remixu svoje hit pjesme. Glazbeni kritičar Molloy Woodcraft opisao ga je sljedećim riječima: "[Stromae] kombinira elektroničke synthove i beatove iz 90-ih s opuštenim nastupom koji ima zapanjujući efekt."